Document ID: 32008D0445

KOMISJONI OTSUS,
11. juuni 2008,
millega määratakse iga liikmesriigi kohta kindlaks tagasiulatuva ümberkorraldusabi summad kasvatajatele ja ettevõtjatele, kes on rakendanud ümberkorralduskava turustusaastatel 2006/2007 ja 2007/2008 ühenduse suhkrutööstuse ümberkorraldamise ajutise kava raames
(teatavaks tehtud numbri K(2008) 2557 all)
(Ainult hispaania-, hollandi-, inglis-, itaalia-, kreeka-, läti-, portugali-, prantsus-, rootsi-, slovaki-, sloveeni-, soome-, tšehhi- ja ungarikeelne tekst on autentsed)
(2008/445/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. veebruari 2006. aasta määrust (EÜ) nr 320/2006, millega luuakse ajutine kava suhkrutööstuse ümberkorraldamiseks ühenduses ning muudetakse määrust (EÜ) nr 1290/2005 ühise põllumajanduspoliitika rahastamise kohta, (1)
võttes arvesse komisjoni 27. juuni 2006. aasta määrust (EÜ) nr 968/2006, millega kehtestatakse ühenduse suhkrutööstuse ümberkorraldamise ajutise kava loomist käsitleva nõukogu määruse (EÜ) nr 320/2006 üksikasjalikud rakenduseeskirjad, (2) eriti selle artikli 16a lõiget 1,
ning arvestades järgmist:
(1)
Määruse (EÜ) nr 320/2006 artikli 3 lõikes 8 on sätestatud teatavatele kasvatajatele ja ettevõtjatele ajutise ümberkorralduskava alusel makstavate summade tagasiulatuv suurendamine. Määruse (EÜ) nr 968/2006 artiklis 16a on sätestatud sellise suurendamise arvutamise üksikasjad. Kõnealuse sätte lõike 1 kolmanda lõigu alusel peab komisjon määrama kindlaks summad iga asjaomase liikmesriigi puhul, pidades silmas, et liikmesriigid peavad tegema need maksed 2008. aasta juunis.
(2)
Tagasiulatuvad maksed on seotud summadega, mis moodustavad positiivse vahe turustusaastatel 2006/2007 ja 2007/2008 ettevõtjatele ja kasvatajatele antud abi ja selle abi vahel, mis oleks antud turustusaastal 2008/2009 kehtivate tingimuste alusel.
(3)
Prantsusmaa ja Belgia jaoks kindlaksmääratud summade puhul on võetud arvesse siguri piiriüleseid tarneid ning Prantsuse ametiasutuste makseid Prantsuse kasvatajatele, kes on varustanud Belgia inuliinisiirupitootjaid, ja samuti Belgia ametiasutuste makseid Belgia kasvatajatele, kes on varustanud Prantsuse inuliinisiirupitootjaid,
ON VASTU VÕTNUD KÄESOLEVA OTSUSE:
Artikkel 1
Määruse (EÜ) nr 968/2006 artikli 16a lõike 1 kolmanda lõigu kohaselt asjaomase liikmesriigi kohta kindlaks määratavad summad on esitatud käesoleva otsuse lisas.
Artikkel 2
Käesolev otsus on adresseeritud Belgia Kuningriigile, Tšehhi Vabariigile, Iirimaale, Kreeka Vabariigile, Hispaania Kuningriigile, Prantsuse Vabariigile, Itaalia Vabariigile, Läti Vabariigile, Ungari Vabariigile, Madalmaade Kuningriigile, Portugali Vabariigile, Sloveenia Vabariigile, Slovaki Vabariigile, Soome Vabariigile ja Rootsi Kuningriigile.
Brüssel, 11. juuni 2008

Labels: 17
19
7
18
15